EL Επίσημη Εφημερίδα της Ευρωπαϊκής Ένωσης C 214/28

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Ανακοίνωση σχετικά με την αίτηση χορήγησης άδειας για την αναζήτηση κοιτασμάτων υγρών ή αέριων υδρογονανθράκων, καλούμενης «Permis de Blyes»)

(Κείμενο που παρουσιάζει ενδιαφέρον για τον ΕΟΧ)

2010/C 214/07

Με την από 21 Απριλίου 2010 αίτησή της, η εταιρεία Realm Energy International, με έδρα 2nd Floor, Berkeley Square House, Berkeley Square, London W1J 6BD, UNITED KINGDOM, ζήτησε άδεια πενταετούς διάρκειας, καλούμενη «Permis de Blyes», για την αναζήτηση κοιτασμάτων υγρών ή αέριων υδρογονανθράκων σε συνολική έκταση περίπου 3 283 km2, η οποία καλύπτει μέρος των διοικητικών διαμερισμάτων Ain, Isère, Rhône και Savoie.

Η έκταση που αφορά η εν λόγω αίτηση καλύπτει εν μέρει την έκταση της αίτησης για την άδεια που καλείται «Lyon-Annecy» και δημοσιεύτηκε στην ΕΕ C 18 της 23.1.2010, σ. 40 και εν μέρει έκταση πέραν αυτής. Η παρούσα ανακοίνωση για την υποβολή ανταγωνιστικών αιτήσεων αφορά μόνον την έκταση αυτή. Πρόκειται για την έκταση η οποία οριοθετείται από τα τόξα μεσημβρινών και παραλλήλων που ενώνουν διαδοχικά τα σημεία των οποίων οι γεωγραφικές συντεταγμένες παρατίθενται κατωτέρω, σε βαθμούς, όπου ως βάση λαμβάνεται ο μεσημβρινός που διέρχεται από το Παρίσι.

Σημεία τομής Ανατολικό γεωγραφικό μήκος Βόρειο γεωγραφικό πλάτος A 02,80 51,30 B 03,10 51,30 C 03,10 51,40 D 03,30 51,40 E 03,30 51,10 F 03,00 51,10 G 03,00 51,00 H 02,90 51,00 I 02,90 50,90 J 02,80 50,90

Υποβολή των αιτήσεων και κριτήρια εκχώρησης των δικαιωμάτων

Οι υποβάλλοντες την αρχική αίτηση και τις ανταγωνιστικές αιτήσεις οφείλουν να αποδείξουν ότι πληρούν τις προϋποθέσεις για τη χορήγηση των δικαιωμάτων που ορίζονται στα άρθρα 4 και 5 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας αγγελίας, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και καθορίστηκε με το διάταγμα αριθ. 2006-648 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω διεύθυνση. Οι αποφάσεις σχετικά με την αρχική αίτηση και τις ανταγωνιστικές αιτήσεις θα ληφθούν εντός δύο ετών από την ημερομηνία παραλαβής από τις γαλλικές αρχές της αρχικής αίτησης, δηλαδή έως τις 15 Ιανουαρίου 2011.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι αιτούμενοι καλούνται να ανατρέξουν στα άρθρα 79 και 79.1 του μεταλλευτικού κώδικα και στο διάταγμα αριθ. 2006-649 της 2ας Ιουνίου 2006 περί εξορυκτικών δραστηριοτήτων, εργασιών υπόγειας αποθήκευσης και επιτήρησης ορυχείων και υπογείων αποθηκών (Επίσημη Εφημερίδα της Γαλλικής Δημοκρατίας της 3ης Ιουνίου 2006)

Τυχόν πρόσθετες πληροφορίες διατίθενται από το Υπουργείο Οικολογίας, Ενέργειας, Αειφόρου ανάπτυξης και Θαλάσσης: Μinistère de l'écologie, de l’énergie, du développement durable et de la mer: Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche de la Défense — Paroi Nord, 92055 La Défense Cedex, FRANCE (Τηλ. +33 140819529).

Οι προαναφερόμενες κανονιστικές διατάξεις διατίθενται στον δικτυακό τόπο Légifrance: http://www.legifrance.gouv.fr

(1) EE L 164 της 30.6.1994, σ. 3.